JUDETUL BIHOR

COMUNA NOJORID

NR. 2054 din 06.03.2020

RAPORT
privind starea economică, socială și de mediu

a comunei Nojorid pe anul 2019

Domnilor consilieri,

În exercitarea atribuțiilor care îmi revin în conformitate cu prevederile Ordonanţei de urgenţă a Guvernului nr. 57 din 3 iulie 2019 privind Codul administrativ, art.225 alin.„(3) Fiecare primar prezintă anual, în faţa autorităţii deliberative, un raport privind starea economică, socială şi de mediu a unităţii administrativ-teritoriale și  a Legii nr.544/2001 privind liberul acces la informațiile de interes public, la fiecare început de an, vă prezint Raportul de activitate aferent anului precedent și îl aduc la cunoștință publică prin intermediul paginii oficiale a Comunei Nojorid www.primarianojorid.ro.

Primarul este autoritatea executivă a administrației publice locale și își desfășoară activitatea în baza Ordonanţei de urgenţă a Guvernului nr. 57 din 3 iulie 2019 privind Codul administrativ, iar potrivir art. 154:

(1) Primarul asigură respectarea drepturilor şi libertăţilor fundamentale ale cetăţenilor, a prevederilor Constituţiei, precum şi punerea în aplicare a legilor, a decretelor Preşedintelui României, a ordonanţelor şi hotărârilor Guvernului, a hotărârilor consiliului local. Primarul dispune măsurile necesare şi acordă sprijin pentru aplicarea ordinelor şi instrucţiunilor cu caracter normativ ale miniştrilor, ale celorlalţi conducători ai autorităţilor administraţiei publice centrale, ale prefectului, a dispoziţiilor preşedintelui consiliului judeţean, precum şi a hotărârilor consiliului judeţean, în condiţiile legii.

  (2) Pentru punerea în aplicare a activităţilor date în competenţa sa prin actele prevăzute la alin. (1), primarul are în subordine un aparat de specialitate.

  (3) Aparatul de specialitate al primarului este structurat pe compartimente funcţionale încadrate cu funcţionari publici şi personal contractual.

  (4) Primarul conduce instituţiile publice de interes local, precum şi serviciile publice de interes local.

  (5) Primarul participă la şedinţele consiliului local şi are dreptul să îşi exprime punctul de vedere asupra tuturor problemelor înscrise pe ordinea de zi, precum şi de a formula amendamente de fond sau de formă asupra oricăror proiecte de hotărâri, inclusiv ale altor iniţiatori. Punctul de vedere al primarului se consemnează, în mod obligatoriu, în procesul-verbal al şedinţei.

  (6) Primarul, în calitatea sa de autoritate publică executivă a administraţiei publice locale, reprezintă unitatea administrativ-teritorială în relaţiile cu alte autorităţi publice, cu persoanele fizice sau juridice române şi străine, precum şi în justiţie.

În conformitate cu prevederile art. 155 din din Ordonanţa de urgenţă a Guvernului nr. 57 din 3 iulie 2019 privind Codul administrativ, publicată în Monitorul Oficial al României nr. 555 din 5 iulie 2019:

 “(1) Primarul îndeplineşte următoarele categorii principale de atribuţii:

  a) atribuţii exercitate în calitate de reprezentant al statului, în condiţiile legii;

  b) atribuţii referitoare la relaţia cu consiliul local;

  c) atribuţii referitoare la bugetul local al unităţii administrativ-teritoriale;

  d) atribuţii privind serviciile publice asigurate cetăţenilor, de interes local;

  e) alte atribuţii stabilite prin lege.

În exercitarea atribuțiilor sale primarul emite dispoziții cu caracter normativ sau individual. Acestea devin executorii numai după ce sunt aduse la cunoștință publică sau după ce au fost comunicate persoanelor interesate, după caz, astfel, în anul 2019 au fost emise un număr de 203 dispoziții.

ACTIVITATE CONSILIUL LOCAL ȘI SECRETAR AL COMUNEI NOJORID

Consiliul Local al Comunei Nojorid este autoritatea deliberativă a administraţiei publice care funcţionează autonom, asigurănd realizarea autonomiei locale şi rezolvarea treburilor publice din comună, în condiţiile prevăzute de lege.

(1) Consiliul local are iniţiativă şi hotărăşte, în condiţiile legii, în toate problemele de interes local, cu excepţia celor care sunt date prin lege în competenţa altor autorităţi ale administraţiei publice locale sau centrale.

(2) Consiliul local exercită următoarele categorii de atribuţii:

a) atribuţii privind unitatea administrativ-teritorială, organizarea proprie, precum şi organizarea şi funcţionarea aparatului de specialitate al primarului, ale instituţiilor publice de interes local şi ale societăţilor şi regiilor autonome de interes local;

b) atribuţii privind dezvoltarea economico-socială şi de mediu a comunei, oraşului sau municipiului;

c) atribuţii privind administrarea domeniului public şi privat al comunei, oraşului sau municipiului;

d) atribuţii privind gestionarea serviciilor de interes local;

e) atribuţii privind cooperarea interinstituţională pe plan intern şi extern.

Consiliul local își desfășoară activitatea prin ședințe în plen, ordinare sau extraordinare și prin ședințele comisiilor de specialitate. În anul 2019 Consiliul Local s-a întrunit în 11 ședințe ordinare și o ședință deindată, unde au fost dezbătute și adoptate un număr de 138 de hotărâri. Aceste ședințe au presupus o pregătire prealabilă ce a însemnat, printre altele întâlnirea consilierilor în ședințe pe comisii de specialitate.

Prin grija secretarului comunei au fost intocmite ordinea de zi si dispozitiile de convocare pentru sedintele Consiliului Local si a consemnat in procesele verbale de sedinta, modul in care a fost exercitat votul de fiecare consilier.

Procesele verbale au fost semnate de presedintele de sedinta si de catre secretarul comunei, documentele dezbatute in sedinte au fost depuse in dosare speciale numerotate, semnate si sigilate. Hotararile adoptate de Consiliul Local, precum si dispozitiile emise de primarul comunei, au fost inregistrate in registre speciale si inaintate Institutiei Prefectului judetului Bihor pentru exercitarea controlului de legalitate, precum si institutiilor, birourilor, compartimentelor si persoanelor abilitate cu ducerea la indeplinire. 

 În anul 2019, s-au înregistrat în registrul de corespondenţă generală un număr de 10.996 documente, din care cu preponderenta au fost cereri pentru eliberare adeverinţe după registrul agricol, anchete sociale, certificate fiscale de urbanism, ale producătorilor agricoli şi altele. S-a urmărit modul de soluţionare al cererilor şi răspunsul dat în termenul legal precum şi expedierea în timp legal a corespondenţei. 
PRIMĂRIA COMUNEI NOJORID 

Primarul, viceprimarul, consilierul personal al primarului, aparatul de specialitate al primarului care cuprinde totalitatea compartimentelor funcţionale, fără personalitate juridică de la nivelul unităţii, precum şi secretarul general al unităţii reprezintă reprezintă Primăria Comunei Nojorid, structură funcțională cu activitate permanentă, care aduce la îndeplinire hotărârile consiliului local și dispozițiile primarului și soluționează problemele curente ale colectivității locale.

Întreaga activitate a primăriei este organizată și condusă de către primar, birourile și compartimentele fiind subordonate direct acestuia, viceprimarului sau secretarului, care asigură și răspund de realizarea atribuțiilor ce revin acestora, în condiții de legalitate și eficiență.

BIROU FINANTE - CONTABILITATE (BUGET-RESURSE UMANE)

Serviciul este o structura aflata in subordinea primarului si are urmatoarele atributii:

 - Fundamentarea si elaborarea anuala a proiectului de buget de venituri si cheltuieli ala Comunei Nojorid;

- Rectificarea bugetului de venituri si cheltuieli;

- Urmarirea si intocmirea trimestriala si anuala a Contului de executie si a bilantului contabil conform legislatiei si supunerea lui spre aprobare Consiliului Local;

- Exercitarea activitatii de control financiar preventiv;

- Organizarea si asigurarea efectuarii inventarierii anuale, inregistrarea in contabilitate a rezultatului inventarierii;

- Intocmirea balantelor de verificare lunare, a darilor de seama contabile trimestriale si anuale si a altor situatii solicitate de D.G.F.P. si transmiterea acestora in Sistemul National de Raportare Forexebug;

- Inregistrarea in ordine cronologica in contabilitate a veniturilor si cheltuielilor;

- Intocmirea registrelor contabile prevazute de legislatia in vigoare;

- Verificarea zilnica a registrului de casa;

- Oganizarea evidentei creditelor bugetare aprobate pentru fiecare subdiviziune a clasificatiei bugetare precum si a modificarilor intervenite pe parcursul anului;

- Angajarea si ordonantarea cheltuielilor pe baza documentelor justificative;

- Efectuarea deschiderilor de credite;

- Intocmirea lunara a monitorizarii cheltuielilor de personal;

- Tinerea evidentei contabile a garantiilor materiale si a garantiilor de buna executie;

- Intocmirea fisei mijloacelor fixe, evidentierea si inregistrarea in contabilitate a imobilizarilor si a amortizarii mijloacelor fixe;

- Intocmirea documentelor de plata si asigurarea platilor cheltuielilor bugetare in limita creditelor deschise si a disponibilitatilor din cont, prin programul Forexebug;

- Intocmirea si transmiterea declaratiilor lunare catre casa de pensii, somaj si casa de sanatate;

- Intocmirea, verificarea si achitarea lunara a salariilor angajatilor primariei;

- Intocmirea raspunsurilor la corespondenta repartizata biroului financiar contabil;

 In cursul anului 2019 s-au depus 4 situatii financiare trimestriale si au fost aprobate 6 rectificari de buget.

   Bugetul anului 2019 a cuprins investitii in suma de 4.651.291 lei pentru sustinerea programelor de dezvoltare locala si pentru sustinerea proiectelor de infrastructura.

Veniturile totale incasate la bugetul local al Comunei Nojorid la data de 31.12.2019 sunt in suma de  9.887.649  din care venituri proprii 4.959.522 lei si sume din excedentul BL utilizate pentru finantarea cheltuielilor sectiuni de dezvoltare 924.000 lei.

	Nr.    Crt.
	Denumirea indicatorilor
	Simbol
	Buget   Trim IV
2019
	Executie
la 31.12.2019

	1
	Impozit pe venit
	0302
	30,000
	15,325

	2
	Impozit si taxa pe cladiri
	070201
	1,256,000
	844,248

	3
	Impozit si taxa pe teren
	070202
	886,760
	763,350

	4
	Taxe judiciare  de timbru 
	070300
	1,000
	200

	4
	Taxe pe utilizarea bunurilor sau pe activitati
	1602
	441,000
	402,060

	5
	Alte impozite si taxe
	1802
	214,000
	181,142

	6
	Venituri din proprietate
	3002
	267,000
	219,654

	7
	Amenzi, penalitati si confiscari
	3502
	118,000
	149,053

	8
	Diverse venituri
	3602
	16,700
	0

	8
	Venituri din valorificarea unor bunuri
	3902
	287,000
	287,386

	9
	Cote defalcate din impozitul pe venit
	040201
	1,913,000
	2,097,104

	 
	TOTAL VENITURI PROPRII 
	 
	5,430,460
	4,959,522

	1
	Sume alocate din cotele defalcate din impozitul pe venit pt echilibrarea BL
	040204
	185,000
	206,258

	2
	Sume repartizate din fondul la dispozitia CJ
	040205
	240,000
	191,382

	3
	Sume defalcate din TVA
	1102
	2,425,000
	2,415,554

	4
	Subventii de la bugetul de stat
	4202
	2,660,310
	2,083,304

	5
	Sume primite de la UE
	4802
	427,700
	31,629

	 
	VENIT - BUGET LOCAL
	 
	11,368,470
	9,887,649

	 
	Sume din excedentul BL utilizate pt finantarea cheltuielilor sectiuni de dezvoltare
	
	
	924,000

	 
	TOTAL 
	 
	11,368,470
	10,811,649

	 
	GRAD DE INCASARE VENITURI PROPRII
	 
	91,33%


Gradul de realizare a veniturilor proprii conform executiei din data de 31.12.2019 a fost de 91,33% fata de prevederile trimestrului IV al anului 2019.

La partea de cheltuieli totale Comuna Nojorid a înregistrat plăti în suma de 10.691.700 lei reprezentând un procent de 86,99% fată de prevederile trimestrului IV al anului 2019,dupa cum urmeaza:

	Denumire titlu
	Suma

	
	– lei-

	Titlul 10 - Cheltuieli de personal
	2.088.178

	Titlul 20 - Bunuri și servicii
	2.647.633

	Titlul 55 – Alte transferuri
	19.059

	Titlul 57 - Asistenta sociala
	1.064.703

	Titlul 58 - Proiecte cu finantare europeana
	73.699

	Titlul 59 - Asociatii si fundatii
	252.500

	Titlul 70 - Cheltuieli de capital
	4.558.533

	Titlul 85 – Plați efectuate in anii precedenti și recuperate in anul curent
	-12.605

	Total
	10.691.700


Din totalul excedentului anului 2018 in suma de 924.738 lei in anul 2019 a fost utilizata  suma de 804.054  lei iar suma de 120.684 se raporteaza asupra anului 2020.

IMPOZITE ŞI TAXE LOCALE

        Activitatea biroului impozite si taxe locale cuprinde colectarea, constatarea, stabilirea, impunerea, incasarea, urmarirea si executarea silita a debitelor provenind din impozite si taxe locale datorate de persoane fizice si persoane juridice, reglementate de Legea nr.227/2015 privind Codul Fiscal cu modificarile si completarile ulterioare, Legea nr.207/2015 privind Codul de Procedura Fiscala, cu modificarile si completarile ulterioare, din venituri constand in amenzi de circulatie si alte amenzi care se fac venit la bugetul local.

     Activitatile curente desfasurate in anul 2019 in cadrul biroului impozite si taxe au urmarit:

- Informarea contribuabililor, preluarea declaratiilor si a documentelor depuse;

- Analiza, solutionarea si operarea in baza de date a cererilor in vederea scutirii de la plata a impozitelor si taxelor locale a persoanelor fizice si juridice ;

- Eliberarea cerificatelor fiscale;

- Intocmirea zilnica a registrului de casa;

  Pentru reglementarea situatiei fiscale a contribuabililor, acolo unde s-a constatat a fi necesar, s-a intocmit borderouri de debite si/sau scaderi;

- Au fost efectuate transferuri de dosare ale mijloacelor de transport si a proceselor verbale pentru contribuabilii care si-au mutat domiciliul de pe raza administrativ teritoriala a comunei Nojorid;

- Au fost intocmite somatii si titluri executorii, s-a asigurat comunicarea acestora contribuabilor prin metodele prevazute de legislatia in vigoare;

- Pentru plata cu anticipaţie a impozitelor, persoanele fizice au beneficiat de o bonificaţie de 10 %, pentru plata  integrala a impozitelor si taxelor pana la data de 31 martie a anului  in curs.

- Contribuabilii pot achita impozitele prin ordin de plata sau la caseria institutiei în numerar sau cu cardul

REGISTRUL AGRICOL

 Activitatile specifice registrului agricol si de fond funciar au constat in: 

- asigurarea unei evidenţe unitare cu privire la gospodăriile populaţiei, clădiri, utilaje, instalaţii agricole şi mijloace de transport, efectivele de animale, pe specii şi categorii, categoriile de folosinţă a terenurilor şi suprafeţele cultivate, prin  completarea registrului agricol şi centralizarea anuală a datelor, în conformitate cu prevederile legale în vigoare; 

-furnizarea de consultanţă pe probleme de registru agricol, fond funciar, pentru cetăţenii care solicită sprijin în acest sens;

- înregistrarea şi monitorizarea contractelor de arendare;

- participarea în comisiile constituite pentru constatarea calamităţilor la culturile agricole privind acordarea despăgubirilor în caz de calamităţi naturale în agricultură, în conformitate cu prevederile legale în vigoare; 

- primirea buletinelor de avertizare pentru combaterea bolilor şi dăunătorilor în culturi şi afişarea pentru informarea producătorilor agricoli; 

- verificarea în teren a existenţei produselor agroalimentare, estimarea producţiilor şi a cantităţilor destinate comercializării, întocmirea proceselor verbale şi eliberarea certificatelor de producător agricol; 

- rezolvarea, în condiţiile legii, a cererilor şi contestaţiilor pe probleme de fond funciar şi a cererilor prin care se solicită certificate, adeverinţe, dovezi sau acte, care se eliberează în baza registrului agricol; 

- corespondenţe pe probleme de registru agricol, fond funciar cu Institutia Prefectului, Direcţia Judeţeană de Statistică, Direcţia pentru Agricultură şi Dezvoltare Rurală şi alte instituţii aflate în sfera relaţională externă; 

  In cursul anului 2019 au fost eliberate un număr de 61 atestate de producător și 61 carnete de comercializare.

ACTIVITATE ASISTENTA SOCIALA

In domeniul asistentei sociale, în cursul anului 2019, au fost un număr de 14 asistenţi personali şi 62 de indemnizaţii în plată fiind achitate toate drepturile stabilite asistentilor personali precum şi plata indemnizatiei pentru asistenti personali.
În anul 2019 au fost înregistrate:

- un număr de  36 persoane  beneficiare de ajutor social pentru care s-au emis  un număr de 36 dispoziții de primar.

- un număr de 21 persoane beneficiare de alocație de susținere pentru care  s-au emis un număr de 21 dispoziții de primar.

- un număr de 22 persoane care au solicitat ajutor de încălzire, s-au emis un număr de 22 dispoziții de primar.

- un număr de 4 ajutoare de urgență în cuantum de 12.000 lei.

- un număr de 109 dosare de alocație pentru copii și indemnizație pentru creșterea copilului sub 2 ani.

      S-au întocmit un număr de 76 anchete sociale și 85 anchete sociale pentru persoane cu dizabilități.

      Au  beneficiat de consiliere și suport un număr de ~ 70 de personae aflate în situație de risc psiho-socio-economic.

ACTIVITATEA DE STARE CIVILĂ

- s-au înregistrat un număr de 17 acte de naștere, din care 15 acte au fost transcrise.

- s-au înregistrat un număr de 32 acte de căsătorie.

- s-au înregistrat un număr de 80 acte de deces

- s-au operat și comunicat 9 divorțuri

- s-au eliberat un număr de 26 certificate de naștere

- s-au eliberat un număr de 40 certificate de căsătorie

- s-au eliberat un număr de 110 certificate de deces

- s-au operat și comunicat 167 de mențiuni pe marginea actelor de stare civila

INVATAMANTUL

Învățământul de pe raza comunei Nojorid se realizează prin:

- Școala Gimnazială nr. 1 Nojorid, 4 clase nivel primar și 4 clase nivel gimnazial;

- Școala Gimnazială nr.2 Livada , 3 clase nivel primar și 3 clase nivel gimnazial

- Școala Primară nr.1 Leș , 4 clase nivel primar 

- Grădinița cu program normal nr.1 Nojorid, nivel preșcolar,2 grupe mixte si 1 grupa mare 

- Grădinița cu program normal nr. 2 Livada, nivel preșcolar,1 grupa mixtă

- Grădinița cu program normal nr.3 Leș, nivel preșcolar,1 grupă mixtă

Un număr de 400 copii frecventează învățământul de nivel preșcolar, primar și gimnazial. 

Școlile comunei dispun de dotările necesare desfășurării unui act didactic de calitate (cabinete școlare, laboratoare, biblioteci, terenuri de sport, sală de sport, computere cu acces la Internet), încălzire centrală.

Bugetul alocat unităților de învățământ în anul 2019 a fost de 353.600 lei, din care s-au efectuat plăți în sumă de 350.724 lei, astfel:

plata bunurilor și serviciilor – 341.741 lei pentru: utilități, deplasări, obiecte de inventar, reparații curente. 

plăți asistență socială (tichete sociale pentru grădiniță și sume pentru copii cu cerințe educaționale speciale integrați în învățământul de masă) – 8.983 lei.

CULTURA SI EVENIMENTE CULTURALE

Comuna are două așezăminte culturale respectiv Căminul cultural din sat Nojorid și Căminul cultural din sat Livada de Bihor.

In data de 15 septembrie 2019 a fost organizat evenimentul ,,Festivalul Toamnei’’ in comuna Nojorid, eveniment care s-a desfasurat pe terenul bazei sportive in cadrul proiectului ROHU 200 ,,Evenimente transfrontaliere pentru cetateni transfrontalieri’’ în parteneriat cu Primăria Toboliu, Primăria Girișu de Criș România și Primăria Körösnagyharsány din Ungaria.

In cadrul acestui eveniment au urcat pe scena solisti de muzica populara consacrati si tineri solisti in plina ascensiune, ansambluri folclorice de dansuri populare, a fost organizat un concurs de gatit preparate traditionale la care au participat 12 echipe din toate satele comunei, iar seara s-a incheiat cu un spectaculos foc de artificii.

Proiectul are o durata de implementare de 1 an, iar bugetul alocat este de 77.000 euro bani proveniti din fonduri europene.

Dorim ca acest eveniment aflat la prima editie in comuna Nojorid sa devina o traditie, astfel incat fiecare locuitor din comuna Nojorid, chiar si cei plecati din comuna sa stie ca a doua duminica din luna septembrie in fiecare an este ziua tuturor cetatenilor din comuna Nojorid.

Deasemenea, in data de 12 noiembrie 2019 la initiativa primarului a fost organizat evenimentul “Nunta de Aur” de catre Primaria comunei Nojorid si Consiliul Local al comunei Nojorid pentru familiile care au implinit 50 ani de casatorie si care locuiesc in comuna noastra.

Asa cum statul roman ocroteste casatoria si familia, Primaria comunei Nojorid si Consiliul Local al comunei Nojorid in semn de recunostinta si respect pentru familiile care au implinit 50 ani si care au reusit sa treaca peste toate incercarile si obstacolele vietii acorda DIPLOMA DE RECUNOSTINTA la care se adauga un premiu in suma de 1.000 lei pentru fiecare familie.

LĂCAȘURI DE CULT

Pe raza comunei funcționează 8 biserici ortodoxe, 1 biserică greco catolică, 1 biserică romano catolică, 7 biserici penticostale, 3 biserici baptiste, 1 biserică reformată.

Biserica ortodoxă  Nojorid 1

Biserica ortodoxa Nojorid 2

Biserica ortodoxă  Livada de Bihor

Biserica ortodoxă  Leș

Biserica ortodoxă  Păușa

Biserica ortodoxă  Șauaieu

Biserica ortodoxă  Apateu

Biserica ortodoxă  Chișirid

Biserica greco catolică Nojorid

Biserica romano catolică Șauaieu

Biserica penticostală Nojorid

Biserica penticostală Livada de Bihor

Biserica penticostală Leș

Biserica penticostală Păușa

Biserica penticostală Șauaieu

Biserica penticostală Apateu

Biserica penticostală Chișirid

Biserica baptistă Șauaieu

Biserica baptistă Nojorid

Biserica baptistă Leș

Biserica reformata Leș

SĂNĂTATE

În domeniul ocrotirii sănătății, comunitatea dispune de 4 cabinete de medicină umană care iși desfășoară activitatea în localitățile Nojorid și Livada de Bihor, precum și un cabinet stomatologic în localitatea Nojorid.

În comuna Nojorid funcționează 4 farmacii: 3 farmacii în localitatea Nojorid și 1 farmacie în localitatea Livada de Bihor.

În localitatea Nojorid funcționează și un cabinet de medicină veterinară. 

ORDINE PUBLICĂ ȘI SIGURANȚĂ NAȚIONALĂ
        Ordinea publică în comună a fost asigurată de 1 șef de post și un număr de 2 agenți de poliție, din cadrul Postului de Poliție al comunei Nojorid, ce au ca responsabilitate localitățile Nojorid,,Livada de Bihor, Leș, Apateu, Chișirid, Păușa și Șauaieu.      
ACTIVITATE URBANISM 

        Activitatea compartimentului de urbanism consta in eliberarea cerificatelor de urbanism, autorizatiilor de construire si a certificatelor de atestare a edificarii constructiilor in urma intocmirii proceselor  verbale de finalizarea constructiilor.

        In anul 2019  s-au eliberat un numar de  234  autorizatii de construire din care :

116 case familiale 

87 bransamente apa 

3 bransamente electrice 

8 investitii

7 anexe gospodaresti

3 demolari

9  industriale si servicii

1  imprejmuire

       De asemenea in vederea intocmirii documentatiilor necesare realizarii  unor obiective de interes public pentru comuna Nojorid, compartimentul urbanism a colaborat cu institutiile publice pentru obtinerea avizelor si acordurilor legale solicitate si cu diriginti de santier, proiectanti si executanti ce s-au ocupat de obiectivele apartinand comunei Nojorid. 

LUCRARI REALIZATE IN ANUL 2019

La nivelul Comunei Nojorid pe anul 2019 au fost realizate următoarele lucrări:
- Modernizare străzi în localitatea Nojorid lot 1

- Modernizare străzi în localitatea Nojorid lot 2

- Execuție branșamente de apă la obiectivele de investiții in comuna Nojorid

- Constructie capela mortuară in localitatea Chisirid

- Constructie capela mortuară in localitatea Apateu

- Finalizare constructie capelă mortuară în localitatea Șauaieu

- Finalizare constructie capelă mortuară în localitatea Păușa

- Finalizare constructie capelă mortuară în localitatea Leș

- Extindere iluminat public in comuna Nojorid

- Extindere retea de apa la locurile de casă concesionate in comuna Nojorid

- Achiziție buldoexcavator pentru  întreținerea domeniului public al comunei Nojorid

- Construcție gard și poarta de acces la cimitirul din localitatea Păușa

- Construcție gard și poarta de acces la cimitirul din localitatea Șauaieu

- Construcție baza sportiva în localitatea Nojorid

- Achiziție și montaj paratrăsnet pentru școala din localitatea Leș

- Achiziție server Primăria Nojorid

- Achiziție sistem supraveghere stradala cu camere inteligente

- Execuție branșamente apă geotermală in localitatea Livada de Bihor

- Achiziție și montaj coș de fum din inox la centrala de încălzire școala în localitatea Nojorid

- Construcție gard și poartă  de acces la grădinița din localitatea Livada de Bihor

- Reparații exterioare la scoala și grădinița din localitatea Leș

- Achiziții banci pentru capelele mortuare din  comuna Nojorid

- Reparații la grădinița din localitatea Livada

- Reparațiiacoperiș tribuna teren de sport in localitatea Livada de Bihor

- Împrejmuire teren sport la baza sportivă din localitatea Nojorid

- Executie lucrari de marcaje longitudinale si transversale in DC Livada de Bihor

- Reparații interioare și exterioare scoala din localitatea Păușa

- Întreținerea străzi prin pietruire in toate satele din comuna Nojorid

- Reparații interioare  și exterioare la scoala din localitatea Șauaieu

- Iluminat festiv in comuna Nojorid

- Lucrări pentru toaletarea arborilor  in comuna Nojorid

- Lucrări privind întreținerea, montarea-înlocuirea corpurilor de iluminat public in comuna Nojorid

- Semnare contract  cu Fondul National de Investitii pentru Modernizare strazi in localitatea Nojorid lot 4 și inițiere procedură de achiziție în vederea executiei lucrărilor.

- Constructie gradinita cu program normal in localitatea Nojorid. Str.Crinului nr.1, proiect derulat prin Ministerul Educatiei.
 Prin implementarea acestor proiecte consider ca la nivelul comunei noastre, se observa o evidenta crestere economica si sociala.

Totodata vreau sa mentionez faptul ca toate actele administrative emise de primar sau initiate pentru a fi adoptate de catre Consiliul Local, s-au incadrat si au contribuit in mare masura la cresterea economica, sociala si culturala a comunei noastre.

COMPARTIMENTUL DE MEDIU SI SITUATII DE URGENTA

Comuna Nojorid este membră a Asociației de Dezvoltare Intercomunitară Reosal, iar Serviciul public de salubrizare al comunei Nojorid a fost delegat către S.C. Compania Reosal S.A, în baza contractul de delegare a gestiunii serviciului de salubrizare nr. 1/ 2009 încheiat între S.C. COMPANIA REOSAL S.A. și Asociația de Dezvoltare Intercomunitară pe seama comunelor asociate, respectiv a comunei Nojorid.

Gradul de acces al populației la serviciul public de salubrizare este realizat în proporție de 95%, iar numărul de gospodării cu acces la serviciul public de salubrizare, pe bază de contract este de 2130.  

În anul 2019 cantitatea de deșeuri colectate, transportate, depozitate, eliminate și valorificate prin reciclare din comuna Nojorid, se prezintă astfel: deșeuri menajere 1438,79 tone, deșeuri carton 1,31 tone, deșeuri plastic 60.98 tone, ambalaje amestecate 9.32 tone, tratare mecanică 0,5 tone, beton 1,50 tone, biodegradabile 0,30 tone,

În baza Protocolului de colaborare privind colectarea deșeurilor de la populație, încheiat cu S.C. BENE INTERNAȚIONAL S.R.L. nr. 22/17.01.2019 în vederea colectării deșeurilor din echipamente electrice și electrocasnice s-au colectat 1999 de tone in data de 07.06.2019. 
Compartimentul de mediu are menirea să ducă la îndeplinire următorele:

- aplicarea prevederilor legale privind protejarea mediului

- aplicarea prevederilor legale privind un mediu sănătos, securitate în muncă şi în domeniul situaţiilor de urgenţă.

- aplicarea procedurilor de calitate

- cordonarea procesului de instruire în domeniul mediului

- gestionareaactelor normative de mediu

- elaborarea programului de de management de mediu

- elaborarea programului de monitorizare a factorilor de mediu

- monitorizarea factorilor de mediu

- realizarea auditului intern

- elaborarea programului de audit intern

- întocmirea documentelor de management de mediu

- raportarea activităţii de mediu

- efectuarea instructajului S.S.M.

- codonarea activitatilor S.V.S.U
- pregătirea angajaţilor si informarea populatiei în domeniul situaţiilor de urgenţă 

ACTIVITATE JURIDICĂ
Consilierul juridic face parte din aparatul de specialitate al primarului comunei Nojorid, iar activitatea juridică constă în asistarea, reprezentarea primăriei și a consiliului local în fața instanțelor judecătorești, a organelor de procuratură, a organelor de poliție, apărarea drepturilor și intereselor legitime ale primăriei în raporturile cu autoritățile publice, instituțiile de orice natură, precum și cu orice persoană juridică sau fizică, română ori străină în baza delegației emisă de conducere.

Deasemenea activitatea consilierului juridic mai constă în acordarea asistenței juridice tuturor compartimentelor din cadrul aparatului de specialitatea al primarului comunei Nojorid.

     În anul 2019 primăria si Consiliul local Nojorid au avut pe rol un număr de 31 de dosare aflate în diferite stadii de soluționare la Judecătoria Oradea, Tribunalul Bihor și la Curtea de Apel Oradea.

     La toate aceste procese au fost depuse întâmpinări, au fost declarate recursuri și apeluri în termenele legale.

     Au fost date răspunsuri în termenele legale la diferite adrese și cereri primite de la Guvernul României, de la Ministerul Agriculturii, de la instanțele de judecată, de la DNA Oradea, de la Inspectoratul de Poliție Județean Bihor, de la Consiliul Județean Bihor, de la Prefectura Bihor, de la CNADNR, de la Cabinete Individuale de Avocați, de la Birouri ale Executorilor Judecătorești, precum și de la diferite persoane fizice și juridice.

În organizarea și desfasurarea activității juridice din cadrul aparatului de specialitate al primarului nu au fost constatate deficiențe și nici nu au fost depuse plângeri sau reclamații cu privire la modul de desfășurare a activității consilierului juridic.

În final trebuie spus că toate aceste realizări pe care le-am prezentat dar şi altele poate omise, au fost posibile cu sprijinul Consiliului Local, cu implicarea activa a aparatului de specialitate a Primarului Comunei Nojorid si nu in ultimul rand cu sprijinul cetăţenilor comunei noastre, fapt pentru care tin sa mulţumesc tuturor celor implicati, iar pe viitor sperăm sa continuam pe aceeaşi linie in vederea atingerii obiectivelor propuse printr-o utilizare optima a resurselor disponibile și obţinerea unor rezultate care să fie conforme cu asteptarile legitime de altfel a tuturor cetăţenilor comunei Nojorid.

Vă mulţumesc!
Primar,

Baba Petru-Teodor
